*PROJEKTS*

LATVIJAS REPUBLIKAS MINISTRU KABINETS

2011.gada Rīkojums Nr.

Rīgā (prot. Nr. .§)

**Par Rēzeknes 14.arodvidusskolas, Rēzeknes Profesionālās vidusskolas, Lūznavas Profesionālās vidusskolas, Zilupes arodvidusskolas, Viļānu 41.arodvidusskolas un Latgales Amatniecības meistaru skolas reorganizāciju un Austrumlatgales Profesionālās vidusskolas izveidi**

1. Saskaņā ar Valsts pārvaldes iekārtas likuma 15.panta trešās daļas 2.punktu un Profesionālās izglītības likuma 14.panta pirmo daļu ar 2011.gada 1.septembri reorganizēt Izglītības un zinātnes ministrijas padotībā esošās valsts profesionālās izglītības iestādes – Rēzeknes 14.arodvidusskolu, Rēzeknes Profesionālo vidusskolu, Lūznavas Profesionālo vidusskolu, Zilupes arodvidusskolu, Viļānu 41.arodvidusskolu un Latgales Amatniecības meistaru skolu (turpmāk – skolas) –, apvienojot tās un izveidojot Izglītības un zinātnes ministrijas padotībā esošu profesionālās izglītības iestādi – Austrumlatgales Profesionālo vidusskolu (turpmāk – vidusskola).

2. Izglītības un zinātnes ministrijai līdz 2011.gada 1.jūnijam izveidot skolu reorganizācijas komisiju (turpmāk – komisija). Komisijai līdz 2011.gada 1.septembrim nodrošināt skolu materiālo un finanšu līdzekļu inventarizāciju, mantas vērtības un saistību apjoma noteikšanu, kā arī nodrošinātbilancē esošās mantas, saistību, slēguma finanšu pārskatu sagatavošanu un arhīva un lietvedības nodošanu vidusskolai.

3. Noteikt, ka vidusskola ir skolu mācību programmu, funkciju, tiesību, saistību, bilancē esošās mantas, finanšu līdzekļu, lietvedības un arhīva pārņēmēja.

4. Ar skolu reorganizāciju saistītos izdevumus segt no Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00. „Profesionālās izglītības programmu īstenošana” 2011.gadam skolām apstiprinātajiem budžeta līdzekļiem.

Ministru prezidents V.Dombrovskis

Izglītības un zinātnes ministrs R.Broks

Iesniedzējs: Izglītības un zinātnes ministrs R.Broks

Vizē:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

18.02.2011 08:30

235

Dz.Gorbunova 67047855

dzintra.gorbunova@izm.gov.lv